પોલીસ અધીક્ષક તૃપ્તિ ભટ્ટે જણાવ્યું હતું કે બદરીનાથના હેલિપેડથી ઉડાણ ભર્યા બાદ હેલિકોપ્ટરનું બેલેન્સ ખોરવાઈ જતાં તૂટી પડ્યું હતું. બચી ગયેલા તમામ યાત્રીઓને બહાર કાઢીને વાહનમાર્ગે હરિદ્વાર મોકલવામાં આવ્યા હતા. મુખ્ય સચિવ એસ. રામાસ્વામીએ ગઢવાલના કમિશનર વિનોદ શર્માને આ હેલિકોપ્ટર દુર્ઘટનામાં મેજિસ્ટ્રેટ દ્વારા તપાસ કરાવવા આદેશ કર્યો છે. ગઢવાલના કમિશનરે જણાવ્યું હતું કે જોશીમઠના એસડીએમ આ દુર્ઘટનાની તપાસ કરશે.